тези газове).
 Всички доставки на флуоровъглеводороди, свързани с разрешенията, издадени през календарната година, за която се подава докладът, както е посочено в раздел 9, се докладват в настоящия раздел за докладване. Тази информация е необходима с цел проверка на спазването на член 18, параграф 2 от Регламент (ЕС) No 517/2014.
 ДАННИ, КОИТО ТРЯБВА ДА СЕ ВКЛЮЧАТ В ДОКЛАДА
 КОМЕНТАРИ
 10A
 Количества газове, доставени на предприятия, на които са били издадени разрешения за пускане на пазара на хладилно, климатично и термопомпено оборудване, заредено с флуоровъглеводороди
 Получаващото предприятие или предприятия се посочват.
 Заедно с доклада предприятията следва да представят допълнителни доказателства за всички физически доставки, докладвани тук (напр. фактури)
 Раздел 11: Попълва се от предприятия, които са пуснали на пазара газове, съдържащи се в продукти или оборудване съгласно член 19, параграф 4 ОТ Регламент (ЕС) No 517/2014 — член 19, параграф 4 от Регламент (ЕС) No 517/2014 и точка 6 от приложение VII към Регламент (ЕС) No 517/2014
 Прилага се за първи път при докладването относно дейностите, извършени през 2014 г. (най-късно до 31 март 2015 г.).
 Количествата от флуорсъдържащи парникови газове, включени в приложение I или приложение II към Регламент (ЕС) No 517/2014, или смеси, съдържащи най-малко един от тези газове, съдържащи се в продукти и оборудване, се докладват в метрични тонове с точност до третия знак след десетичната запетая, по категории. В допълнение към общото количество газове броят на устройствата се докладва по категории, освен ако не е посочено друго.
 Производителите на продукти или оборудване, произведени в Европейския съюз, не докладват относно продукти и оборудване, в които съдържащите се газове преди това са били внесени или произведени в Съюза. Когато, за да произвежда своите продукти и оборудване, самият производител произвежда газ в неконтейнеризирано състояние в Съюза за употреба в Съюза, докладването за производството от негова страна (раздел за докладване 1) по подобен начин би обхванало относимите количества газове и следователно тези количества също не се докладват в този раздел.
 Вносителите на продукти или оборудване, съдържащи флуорсъдържащ парников газ, включен в приложение I или II към Регламент (ЕС) No 517/2014, докладват относно всякакъв внос на продукти или оборудване, съдържащи газове, допуснат от митническите органи за свободно обращение в Съюза. Вносът на предварителни смеси от полиоли следва да се докладва не в настоящия раздел, а в раздел 2. Когато флуоровъглеводороди (газове, включени в раздел 1 от приложение I към Регламент (ЕС) No 517/2014, или смес, съдържаща най-малко един от тези газове), съдържащи се във внесено хладилно, климатично или термопомпено оборудване, преди това са били изнесени от Съюза и са били предмет на квота, ограничаваща пускането на флуоровъглеводороди на пазара, това се докладва в раздел за докладване 12, за да се докаже съответствие с разпоредбите на член 14 от Регламент (ЕС) No 517/2014.
 Категориите продукти или оборудване, изброени по-долу, включват елементи, които са предназначени за посочените категории продукти или оборудване.
 Терминът „директна схема“ се отнася по-специално за системи въздух-въздух, вода-въздух, солов разтвор-въздух; терминът „индиректна схема“ — по-специално за системи въздух-вода, вода-вода, солов разтвор-вода, включително водни термопомпи.
 АВТОМАТИЧНО ИЗЧИСЛЕНИ КОЛИЧЕСТВА
 КОМЕНТАРИ
 11A
 Стационарно оборудване